text: Hvem er hurtigst til at malke en ko?
  10 november 2014 kl. 15.00
  På onsdag skal der findes nogle elever, der er dygtige nok til at kunne deltage i DM i Skills.
  De dygtige elever skal findes i Horsens og Hedensted.
  I dette skoleår har deltagelse i skills-konkurrencen, som sætter fokus på erhvervsuddannelserne, nemlig været obligatorisk for over 1600 elever fra 8. klasse i Horsens og Hedensted kommuner.
  Skills-konkurrencen for 8. klasse-elever er en del af DM i Skills, hvor landets bedste lærlinge, HG-elever og elever fra landbrugsskoler og social- og sundhedsskoler kæmper om at blive danmarksmester inden for deres fag.
  På onsdag skal der bl.a. konkurreres i, hvem kan skifte hjul, malke en ko, sortere piller og lave et regnskab hurtigst.
  Målet med, at 8. klasse-elever skal udvide deres kendskab til erhvervsuddannelserne
  - På den måde får eleverne et godt grundlag, når de om godt et års tid skal vælge ungdomsuddannelse, og så støtter vi op om regeringens målsætning om, at flere unge skal vælge en erhvervsuddannelse, siger Anders Franck, koordinator i UU Horsens Hedensted.
  